So sê Adam se pa, George Catzavelos (76), oor sy seun wat die afgelope week in die spervuur was oor sy video waarin hy sy verligting uitgespreek het dat daar “nie een k****r in sig” is op die strand in Griekeland waar hy vakansie gehou het nie.
“Ek was roekeloos en onsensitief en het ’n gebrek aan begrip getoon vir dit wat ons nasie moes deurmaak. Ek het so baie van my mense beledig. Ek is nie trots daarop nie.”
Sy seun se skool het Dinsdag in ’n brief aan ouers gesê hulle duld nie rassisme nie en Catzavelos is nie welkom by die skool nie.
Adam se broer Nic het Woensdag in ’n verklaring namens die familieonderneming die video as “afstootlik” beskryf en gesê die familie distansieer hulle van sy uitlatings – en hy is summier ontslaan.